Прилог 6

**КРИТЕРИЈУМ МИНИМАЛНЕ ЕНЕРГЕТСКЕ ЕФИКАСНОСТИ**

Критеријуми минималне енергетске ефикасности за пројекте који обухватају мере из одељка I. став 1 тачка 1) овог јавног позива (у даљем тексту: ЈП) су следећи:

1) Зграда после реализације мера мора бити минимално унапређена за два енергетска разреда или да буде сврстана најмање у енергетски разред „C” (латинично слово Ц);

2) Минимални услови за пројектовање реконструкције термичког омотача:

* за фасадну столарију:

- укупни коефицијент пролаза топлоте не сме бити већи од Uw=1,5 W/m²K за прозоре, док за улазна врата и веће стаклене портале не сме бити већи од Uw=1,6 W/m²K.

- за стакло, степен пропуштања укупне сунчеве енергије не сме бити већи од g=0,63;

* за зидове и таванице:

- дебљина термичке изолације не мања од 10 cm камене вуне.

Минимални услови за пројектовање реконструкције термичког омотача нису обавезујући уколико посебним условима за предузимање мера техничке заштите издате од стране завода за заштиту споменика културе или других институција је другачије захтевано, а што је потребно оправдати одговарајућим документом.

Захтеви приликом пројектовања морају бити усклађени са следећим прописима из области изградње објеката (осим у случају кад се Јавним позивом захтевају строжи критеријуми и захтеви):

* Закон о планирању и изградњи (,,Сл. гласник РС", бр. 72/09, 81/09 - испр., бр. 64/10 - одлука УС, 24/11, 121/12, 42/13 - одлука УС, 50/13 - одлука УС, 98/13 - одлука УС, 132/14, 145/14, 83/18, 31/19, 37/19 – др. Закон, 9/20, 52/21 и 62/23);
* Закон о енергетској ефикасности и рационалној употреби енергије (,,Сл. гласник РС", бр. 40/21);
* Правилник о енергетској ефикасности зграда (,,Сл. гласник РС", бр. 61/11);
* Правилник о условима садржини и начину издавања сертификата о енергетским својствима зграда (,,Сл. гласник РС", бр. 69/12, 44/18 – др. закон и 111/22);
* [Правилник о техничким захтевима безбедности од пожара спољних зидова зграда ("Сл. гласник РС", бр. 59/16, 36/17 и 6/19)](http://demo.paragraf.rs/WebParagrafDemo/?did=334524);
* Правилником о садржини, начину и поступку израде и начину вршења контроле техничке документације према класи и намени објеката („Службени гласник РС”, број 96/23).

Критеријуми минималне енергетске ефикасности за пројекте који обухватају меру из одељка I. став 1. тачка 2) подтачка (6) овог позива, а који се односе на унапређење термотехничких система у згради - уградњу топлотне пумпе, морају да испуњавају минималне услове у погледу SCOP (Seasonal Coefficient of Performance) за следеће топлотне изворе:

1) ваздух – већи од 3,4

2) земља – већи од 4,0

3) вода – већи од 4,5

Критеријуми минималне енергетске ефикасности за пројекте који обухватају меру из одељка I став 1. тачка 1) подтачка (8) овог позива, а који се односе на унапређење термотехничких система у згради - замену постојећих и уградњу нових ефикасних система за климатизацију минимална су: класа енергетске ефикасности је за хлађење А++ (6,1≤SEER≤8,5), за грејање А+ (4,0≤SCOP ≤4,6), са инверторском регулацијом.

Критеријуми минималне енергетске ефикасности, за пројекте који обухватају мере из одељка I став 1. тачка 3) овог позива, а који се односе на модернизацију система унутрашњег осветљења, су следећи:

- обавезна уградња LED светиљке са интегрисаним извором светлости LED, чија је ефикасност минимум 120 lumena/W и са електронским предспојним уређајем интегрисаним у светиљку са минималним фактором снаге (PF) > 0.90 и треперењем (Ripple 100 Hz %) < 5. Животни век светиљке треба да је најмање 50.000 h (са гаранцијом у трајању од 5 година), а степен репродукције боје минимум 80.

Критеријуми минималне енергетске ефикасности, за пројекте који обухватају мере из одељка I став 1. тачка 5) овог позива, а који се односе на модернизацију система јавног осветљења, су следећи:

- обавезна уградња LED светиљке са интегрисаним извором светлости LED, чија је ефикасност минимум 130 lumena/W и са електронским предспојним уређајем интегрисаним у светиљку. Животни век светиљке треба да је најмање 100.000 h, а степен репродукције боје минимум 70.

- минимални захтеви који се односе на категорије заштите:

1) IP 65 - за оптички блок (SRPS EN 60598),

2) IP 44 - за прeдспojни уређаj (SRPS EN 60598) и

3) IK 08 - за светиљку (SRPS EN 62262).

Критеријум минималне енергетске ефикасности за пројекте који обухватају меру из одељка I став 1. тачка 6) овог позива, а која се односи на уградњу соларних панела и пратеће инсталације за производњу електричне енергије за сопствене потребе је минимална ефикасност соларних панела у износу од минимално 19%.